I 1999 var Kamphaus den eneste tyske biskop som opponerte mot paven i saken om , rådgivningstjenesten overfor gravide kvinner i vanskelige situasjoner. I hans bispedømme fikk kvinner motta (sertifikat på å ha fått rådgivning) som åpnet for provoserte aborter som ikke ble straffeforfulgt. Han sa at bønn og meditasjon hjalp ham til å velge side for kvinner som var i nød, mot paven. En pavelig beslutning av 8. mars 2002 «fratok biskopen myndigheten over rådgivningssentrene i bispedømmet Limburg». Kamphaus sa: «Jeg er fortsatt overbevist om at vår måte å veilede kvinner på vil redde livet til mange flere barn». Han sa også at Vatikanets inngripen ville tilføre bispedømmet et dypt sår, men sa at han hadde konkludert med at hans fratreden ikke ville hjelpe til å lege det såret. I stedet, sa han, ville han fortsette å fungere som biskop, «såret, men ubrutt» av det uvanlige disiplinærtiltaket. En privat forening, , overtok rådgivninghstjenesten, slik som i andre bispedømmer tidligere. Fra 1999 til 2006 var Kamphaus president for Kommisjonen for internasjonale kirkelige anliggender innen Den tyske bispekonferanse. Han reiste til Afrika, Asia og Latin-Amerika, og engasjerte seg for mer solidaritet og sosial rettferdighet.